בלואי

בלואי (באנגלית: Bluey) היא סדרת טלוויזיה מונפשת אוסטרלית לילדים בגיל הרך, שנוצרה על ידי ג'ו ברום והופקה על ידי Ludo Studio. הסדרה עוקבת אחר בלואי, גורת כלבים כחולה מגזע בקר אוסטרלי, שגרה יחד עם משפחתה בעיר בהשראת בריזביין.

העונה הראשונה של הסדרה שודרה במקור באוסטרליה בערוץ ABC Kids החל מ-1 באוקטובר 2018 עד 12 בדצמבר 2019, ואילו העונה השנייה החלה את שידורה ב-17 במרץ 2020 והסתיימה ב-4 באפריל 2021. ב-5 בספטמבר 2021 החלה העונה השלישית של הסדרה. ביוני 2019 הזכויות להפצת הסדרה נרכשו על ידי חברת וולט דיסני, שמפיצה את הסדרה ברחבי העולם דרך ערוץ דיסני ג'וניור ושירות הסטרימינג דיסני+.

בספטמבר 2020 פורסם בעמוד הפייסבוק של ערוץ דיסני ג'וניור ישראל תאריך שידור הסדרה, לצד טריילר ששודר בערוץ והופץ בעמוד. הסדרה התחילה את שידוריה בישראל ב-13 בספטמבר 2020, כאשר שישה פרקים ממנה הופצו בשידור טרום בכורה באותו חודש בשירותי ה-VOD של הערוץ. הסדרה משודרת בימים ראשון עד חמישי, כאשר בכל יום משודרים שלושה פרקים חדשים בסדר שונה מהשידור המקורי. בשנת 2021 התחילו לשדר שידורים חוזרים של הסדרה בערוץ דיסני ישראל. הסדרה נוספה לדיסני+ ב-16 ביוני 2022, עם השקת השירות בארץ, כאשר העונה השלישית הופצה בשירות ב-10 באוגוסט 2022, טרם שידוריה בטלוויזיה.

הסדרה זכתה לאחוזי צפייה גבוהים באוסטרליה, הייתה מועמדות לפרסים שונים ואף זכתה במספר פרסים, כמו כן הופץ בהשראתה מרצ'נדייזינג.

תקציר העלילה 
הסדרה מתרחשת בעיר בהשראת בריזביין, ועוקבת אחר משפחה של כלבים מגזע בקר אוסטרלי, הכוללת את הדמות הראשית, בלואי, המאופיינת בשפע של אנרגיה, דמיון וסקרנות, אביה בנדיט, אמה צ'ילי ואחותה הצעירה בינגו. בכל פרק האחיות יוצאות להרפתקה באמצעות הדמיון. נושאי הסדרה מתמקדים במשפחתיות, בהתבגרות ובתרבות האוסטרלית.

דמויות

דמויות ראשיות 
בלואי הילר (Bluey Heeler) - כלבה כחולה בת שש. בהמשך הסדרה חוגגת שבע. ביתם הבכורה של צ'ילי ובנדיט ואחותה הגדולה של בינגו. שובבה, סקרנית ואנרגטית מאוד.
בינגו הילר (Bingo Heeler) - כלבה אדומה קטנה בת ארבע. בהמשך הסדרה חוגגת חמש. ביתם הצעירה של צ'ילי ובנדיט ואחותה הקטנה של בלואי. אוהבת לעזור ונגררת אחרי השובבות של אחותה.
בנדיט הילר (Bandit Heeler) - כלב כחול כמו בלואי. האח הגדול של סטרייפ, אחיו הקטן של רדלי ואביהן של בלואי ובינגו. שטותניק שאוהב לכייף עם הבנות שלו, נוהג לעצבן אותן בכוונה במהלך הסדרה. ארכאולוג.
צ'ילי הילר (Chilli Heeler) - כלבה אדומה - כהה. ביתו של בוב, אחותה הגדולה של ברנדי ואימא של בלואי ובינגו. עובדת במשרה חלקית בבידוק ביטחוני. נוהגת להיות המבוגר האחראי שמפריד בין בנדיט לבלואי ולפעמים גם בין בינגו.

החברים של בלואי 
קלואי (Chloe) - כלבה דלמטית. החברה הכי טובה של בלואי.
מקנזי (Mackenzie) - כלבת בורדר קולי שבאה מניו זילנד וחברה של בלואי.
קוקו (Coco) - כלבת פודל ורודה בעלת המון אחים ואחיות. חברה של בלואי מבית הספר. לפעמים היא חסרת סבלנות כשהיא משחקת.
סניקרס (Snickers) - כלבת תחש. חברה של בלואי מבית הספר שלובשת כל הזמן את אותו כובע ירוק. מתעניינת במדע.
האני (Honey) - כלבת ביגל וחברה של בלואי. לובשת משקפיים ירוקים ועגולים. לפעמים היא ביישנית ודורשת עידוד כדי להשתתף באופן מלא.
אינדי (Indy) - כלבה אפגנית וחברה של בלואי. אסור לה לאכול רטבים כמו קטשופ, ברביקיו וחרדל ומאכלים שמכילים בתוכם חיטה, סוכר, גלוטן ו/או חלב. אוהבת לשחק לפעמים עם ראסטי באמא ואבא ולהעמיד פנים שיש להם תינוקת משותפת בשם פולי.
ראסטי (Rusty) - כלב קלפי אוסטרלי וחבר טוב של בלואי מבית הספר. אביו משרת בצבא. הוא אמיץ שאוהב לשחק באבירים והרפתקאות. החבר הכי טוב של ג'ק. אוהב לשחק לפעמים עם אינדי באמא ואבא ולהעמיד פנים שיש להם תינוקת משותפת בשם פולי.
ג'ק ראסל  (Jack Russell) - כלב מגזע ג'ק ראסל (קרוי על שמו). עשה את הופעת הבכורה שלו בעונה השנייה בפרק "צבא", בתור התלמיד החדש בכיתה של בלואי. החבר הכי טוב של ראסטי. אוהב מאוד לרוץ, הוא הילד הכי מהיר בבית הספר של בלואי.
ווינטון (Winton) - כלב בולדוג אנגלי. חבר של בלואי מבית הספר, בן להורים גרושים. הוא צייתן מאוד ואוהב להצחיק.
לאקי רטריבר (Lucky retriever) - כלב לברדור רטריבר זהוב ונמרץ (כמו אביו), בנם הבכור של פאט ושאנל ואחיו הגדול של צ'אקי. שכן של בלואי ובינגו וחבר טוב של בלואי. הוא מאוד אוהב ספורט ומשחק עם אביו.
ג'ודו (Judo) - כלבת צ'או צ'או מעט שתלטנית שלא אוהבת להתלכלך. חברה ושכנה של בלואי.
הטריירים (Terriers) - שלושה כלבי טרייר אחים בני כיתתה של בלואי שעושים הכל ביחד. אוהבים קרבות.
פרצל (Pretzel) - כלבה חומה שלומדת בכיתה עם בלואי.
ויני (Winne) - כלבה חומה בעלת נמשים שפגשה לראשונה את בלואי בגינת משחקים בפרק "בית קפה" בעונה השנייה. אוהבת תוכים.

החברים של בינגו 
לולה (Lola) - כלבה לבנה שלומדת עם בינגו בגן, החברה הכי טובה שלה. עשתה את הופעת הבכורה שלה בפרק "אבא בתורנות" בתור הילדה החדשה בגן.
מיסי (Missy) - כלבה חומה קטנה בעלת פסים שחורים. חברה של בינגו שלומדת איתה בגן. מפחדת מגבהים, קולות חזקים ונדנודים חזקים.
צ'אקי רטריבר (Chacy retriever) - כלב גולדן רטריבר (כמו אימו), בנם הצעיר של פאט ושאנל ואחיו הקטן של לאקי. חבר, שכן ובן גילה של בינגו.
פוֹם-פוֹם (Pom-pom) - כלבת פומרניאן קטנה ולבנה. חברה של בינגו שלומדת איתה בגן. הילדה הכי נמוכה בגן. 
גובר (Gober) - כלב דוברמן פינצ'ר קטן שלומד עם בינגו בגן. אבא שלו עובד בדוכן נקניקיות בשוק.
ג'וניפר (Juniper) - כלבה סגולה. לומדת עם בינגו בגן. אמא שלה עובדת בדוכן מיצים בשוק.
לולו ראסל (Lulu Russel) - כלבה מגזע ג'ק ראסל ואחותו הקטנה של ג'ק, לא ברור האם היא מכירה בכלל את בינגו.

בני ובנות משפחת הילר 
כל בני ובנות המשפחה הם כלבים מגזע בקר אוסטרלי בצבעי: כחול, אדום ואפור. 
סטרייפ הילר (Stripe Heeler) - כלב כחול. אביהם של מאפין וסוקס, אחיו הקטן של רדלי ובנדיט ודודן של בלואי ובינגו.
טריקסי הילר (Trixie Heeler) - אשתו של סטרייפ, אמם של מאפין וסוקס ודודתן של בלואי ובינגו. כלבה אפורה.
מאפין הילר (Muffin Heeler) - כלבה אפורה (כמו אימה) ובת דודן של בלואי ובינגו. בת 3, בהמשך חוגגת 4. שתלטנית, ומתעצבנת כשלא עושים דברים בדרך שלה. אחותו הגדולה של סוקס.
סוקס הילר (Socks Heeler) - בן דודן של בלואי ובינגו (בדיבוב המקורי המין של סוקס הוא נקבה) ואחיה הקטן של מאפין. כלב כחול (כמו אביו). בן שנה, ובהמשך הסדרה חוגג שנתיים. עדיין מנסה ללכת על שתי רגליים.
 רֶדְלי "רד" הילר (Radly "Rad" Haaler) - בנה הבכור של ננה, אחיהם הגדול של בנדיט וסטרייפ, דוד של בלואי, בינגו, מאפין וסוקס, בן זוגה של פריסקי. כלב חצי אדום חצי כחול. עובד באסדת נפט.
 פריסקי הילר (Frisky Heeler) - הדודה של בלואי ובינגו והסנדקית של בלואי. הצטרפה למשפחת הילר והפכה להיות בת זוגו של רד הילר לאחר הפרק "בייביסטר כפול" שבו פגשה את רדלי לראשונה. כלבה אדומה בעלת שער ארוך אסוף בקו גבוהה.
ננה הילר (Chris Heeler) - כלבה כחולה. אמם של רדלי, בנדיט וסטרייפ וסבתם של בלואי, בינגו, מאפין וסוקס.
בוב הילר (Bob Heeler) - כלב אדום (כמו צ'ילי), אביהן של צ'ילי וברנדי וסבא של בלואי ובינגו.
ברנדי הילר (Brendi Heeler) - כלבה אדומה (כמו בינגו). ביתו הקטנה של בוב ואחותה הקטנה של צ'ילי. ממעיטה לבקר.

דמויות משניות 
פאט רטריבר (Pat retriever) - כלב לברדור רטריבר ואביהם של לאקי וצ'אקי. שכן של בלואי ובינגו שגר בבית ליד. חבר טוב של בנדיט. אוהב מאוד לשחק עם בנו לאקי. הוא גם אוהב ספורט כמוהו. 
שאנל רטריבר (Shanel retriever) - כלבת גולדן רטריבר ואימם של לאקי וצ'אקי. שכנה של בלואי ובינגו שגרה בבית ליד.
קליפסו (Calypso) - כלבת רועים אוסטרלית אדומה עם שיער, אוזניים וכתמים אפורים - שחורים והמורה של בלואי וחבריה בבית הספר.
גברת רטריבר (Mrs.retriever) - כלבת רטריבר זהובה. הגננת של בינגו.
מיה (Miya) - כלבה לבנה בת 12 עם אוזניים כתומות שעירות וכתמים כתומים קטנים. החונכת של הלואי בבית הספר. עולה לחטיבת הביינים.
קפטן - כלב לבן בן 12 עם כתמים גדולים חומים ואוזניים חומות קהות. החונך של מקנזי בבית הספר. עולה לחטיבת הביינים.
דורין (Dorin) - כלבה לבנה ואחת מהשכנים של משפחת הילר.
פיידו (Faido) - כלב חום וחבר של בנדיט. פיידו פגש לראשונה את בנדיט בגינת משחקים בפרק "בית קפה" בעונה השנייה.

מדבבים 
הדיבוב העברי בויים על ידי תומר שביט, והופק על ידי ענבר שטגר עזרא. בדיבוב המקורי, דיבוב הילדים נעשה על ידי ילדי צוות ההפקה ולא על ידי מדבבים מקצועיים.

בנוסף דיבב בדיבוב העברי תומר שביט חלק מהדמויות בסדרה, לצד ערן מור שהצטרף לצוות המדבבים בשנת 2021 וענת ניב שהצטרפה לצוות המדבבים בשנת 2022.

שידור

פרקים

עונה 1

עונה 2

עונה 3

פרסים ומועמדויות

קישורים חיצוניים

הערות שוליים 

סדרות הנפשה אוסטרליות
סדרות קומיות
כלבים בתרבות
תוכניות טלוויזיה שעלו לשידור בשנות ה-2010
דיסני ג'וניור: סדרות
סדרות CBeebies